13/05/2019 | Administración LocalMunicipal
Curtis
Bases para formación de lista de reserva para peón do Grupo de Emerxencias Supramunicipal (GES)

Mediante Decreto da Alcaldía nº 189 do 07/05/2019, aprobáronse as bases para a creación dunha lista de contratación, como persoal laboral temporal, de peóns do grupo de emerxencias supramunicipal do Concello de Curtis., que deseguido se transcriben: O obxecto desta convocatoria é a creación dunha lista de contratación de peóns do Grupo de Emerxencias Supramunicipal (GES) do Concello de Curtis para a cobertura de dito servizo cando as necesidades do mesmo o fagan necesario. A modalidade de contrato temporal será de “obra ou servizo determinado”, e súa duración dos correspondentes contratos laborais terán unha duración máxima de dous anos. As retribucións serán de salario base 1.146,14 € brutos mensuais por catorce pagas correspondente a unha xornada completa. As funcións que se realizarán como peóns do Grupo de Emerxencias Supramunicipal, son as recollidas na cláusula cuarta do Convenio de colaboración entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para o desenvolvemento dos Grupos de Emerxencia Supramunicipais, asinado con data 26 de decembro do 2018. - Intervir en incendios forestais e urbanos no ámbito territorial da súa demarcación. No caso de incendios forestais coordinaranse técnicamente co distrito forestal. No caso de que na súa demarcación exista parque comarcal de bombeiros, a actuación en incendios urbanos realizarase de xeito coordinado con este. - Definir e manter as redes de faixas de xestión da biomasa de prevención e defensa contra os incendios forestais de competencia municipal. - Investigar a propiedade das redes de faixas secundarias de xestión de biomasa forestal en aplicación da Lei 3/2007, de 9 de abril, de prevención e defensa contra os incendios forestais de Galicia. - Prácticas preventivas, de carácter local e a pequena escala, para crear descontinuidades verticais e horizontais da cuberta vexetal, mediante rozas en térreos forestais ou de influencia forestal da titularidade dos concellos ou de propietario descoñecido e perímetros e parcelas declaradas como abandonadas segundo a Lei 6/2011, do 13 de outubro, de mobilidade de terras. - Realizar actuacións de prevención da vespa velutina por seguridade da poboación tales como control e retirada de niños, entre outras actuacións que contribúan a súa prevención. - Prácticas preventivas naqueles camiños e espazos públicos que poidan ao mesmo tempo servir de corta lumes naturais ante calquera perigo de lume. - Intervir en situación de risco e de emerxencia para manter a rede de estradas, e sen ser responsables do seu mantemento, mediante a súa limpeza e retirada de obxectos, especialmente no caso de accidente, utilizando para elo os materiais e medios que se requiran. A responsabilidade derivada das reclamacións patrimoniais que poidan xurdir, será da administración titular da vía na que se produza o sinistro. - Intervir en situacións derivadas de riscos naturais, nevaradas, inundacións, temporais, xeadas, choivas intensas, sismos, derrubamentos, corrementos de terra, situacións de seca, así como actividades de control fronte a vespa velutina por seguridade das persoas. - Colaborar, e no seu caso, intervir en situacións derivadas de riscos inducidos polo home. - Colaborar coas autoridades competentes en materia de protección civil en casos de aglomeracións de persoas en lugares e momentos determinados. As actuacións serán obxectivamente analizadas polo concello sede. - Colaborar e prestar apoio en calquera situación que implique riscos para persoas, bens ou medio ambiente. - Colaborar nas funcións correspondentes dos grupos de acción establecidos nos plans de emerxencia municipal (PEMUS), plans de actuación municipal (PAM), e nos diferentes plans de protección civil da Comunidade Autónoma de Galicia, previstos na normativa legal vixente. - Realizar actividades e, no seu caso, establecer medidas preventivas que diminúan ou minimicen as situacións de riscos indicados nos apartados anteriores. - Retirada de animais feridos, mortos ou abandonados, que ocasionen un risco para a salubridade ou risco pola perigosidade debido a tipoloxía, raza, estado, ou situación do animal, sempre que o concello onde se atope o animal se faga cargo de aboar o custo do seu deposito nun refuxio, canceira, zoolóxico, etc, dando él a orde de recollida e indicando onde se vai a levar. - Eventualmente axudarán a garantir a sanidade e a salubridade das persoas, dos espazos públicos e do medio ambiente participando na limpeza e recollida de materiais nocivos que requiran ser retirados de xeito inmediato por ser un risco para as persoas, bens ou medio ambiente. - Calquera outra en materia de protección civil, emerxencias e medio ambiente, servizos sociais, culturais, educativos e deportivos e outras de competencia municipal, vinculadas a unha situación emerxencia ou prevención da mesma, ou calquera actuación necesaria para resolver unha situación de urxencia e interese público. Para participar no proceso de selección, as persoas aspirantes deberán reunir os seguintes requisitos: a) Ser español ou posuír a nacionalidade de calquera dos Estados membros da Unión Europea ou a dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, nos termos do artigo 52 da Lei 2/2015, de 29 de abril, do Emprego Público de Galicia. b) Ter cumpridos os dezaseis anos e non exceder a idade máxima de xubilación forzosa. c) Estar en posesión do título de graduado en educación secundaria obrigatoria ou graduado escolar ou equivalentes aos efectos laborais. (o certificado de escolaridade considérase equivalente ao Graduado Escolar segundo Orde de 20 de xuño pola que se establece a equivalencia do certificado de escolaridade e de outros estudos co título de graduado escolar regulado na Lei 14/1970, de 4 de agosto, xeral de Educación e financiamento da reforma educativa a efectos laborais). d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. f) Estar en posesión do permiso de conducir tipo C. Os anteriores requisitos, deberanse posuír con referencia ao último día de prazo de presentación das instancias, e mantelos ata o día da contratación se é o caso. Será nulo o nomeamento dos que estean incursos en causas de incapacidade especifica conforme á normativa vixente. As instancias, xunto co resto da documentación mínima que os aspirantes deben presentar solicitando participar no proceso selectivo presentarase no modelo ANEXO II, dirixiranse ao alcalde da corporación, e se presentaran no Rexistro Xeral do Concello de Curtis no prazo de 15 días hábiles contados a partir do día seguinte ao da súa publicación no Boletín Oficial da Provincia, no xornal “La Opinión”, no taboleiro municipal e na páxina web do Concello. As instancias, xunto coa documentación precisa tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da Sede electrónica do Concello da Curtis. No caso de non ser presentado no rexistro municipal, os aspirantes deberán remitir un fax (981789578) ou un e-mail ao seguinte correo: concello@curtis. es, coa copia da solicitude debidamente rexistrada o mesmo día da súa presentación. Procederase de igual modo no caso de que a presentación da instancia teña lugar nunha oficina de Correos, remitindo copia da solicitude selada pola oficina. Xunto á instancia, tamén se presentará: * A Fotocopia do DNI. * A Fotocopia do título mínimo requirido. * A Fotocopia do permiso de conducir tipo C. * O Celga 3 ou equivalente (de ser o caso). * A Fotocopia dos méritos alegados (de ser o caso). As persoas aspirantes que acrediten o coñecemento da lingua galega, con carácter previo e da maneira normativamente establecida (mediante a presentación do certificado de iniciación na lingua galega ou CELGA 3 ou o equivalente), quedarán exentas da súa realización e daráselles por superada esta proba coa cualificación de apto/a. A documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal ao/a aspirante que finalmente sexa seleccionado/a. No caso de detectarse falsidade documental, será motivo de exclusión do proceso. Rematado o prazo de presentación de instancias, a Alcaldía ditará resolución aprobando a lista provisional de admitidos/as e de excluídos/as, indicando a causa de exclusión. A referida resolución será publicada no taboleiro de anuncios do Concello e páxina web do concello (www.curtis.es), concedendo, no seu caso, un prazo de dous días hábiles para a subsanación das deficiencias sinaladas. Finalizado o prazo de subsanación, o alcalde ditará resolución polo que se aprobe a lista definitiva de admitidos/as, que en caso de non ter defectos que subsanar a lista provisional, será considerada a tódolos efectos definitiva. En dita resolución desginarase ao Tribunal cualtificador e se sinalará tamén o día, hora e lugar na que se realizará a fase de concurso do procedemento de selección (baremo de méritos), e será publicada no taboleiro de anuncios do Concello e na páxina web (www.curtis.es). O sistema de selección será o de concurso-oposición. (Puntuación máxima: 5) 1. Méritos Profesionais (Máximo 3,00 puntos): a) Por cada mes completo desempeñando un posto de traballo como persoal dos Grupos de Emerxencias Supramunicipais nos últimos catro anos, 0,10 puntos ata un máximo de 3 puntos. b) Por cada mes completo prestando, nos últimos catro anos, servizos operativos de intervención directa en emerxencias, accidentes, incendio, e outras labores de salvamento, no ámbito da protección civil municipal ou Agrupacións de Voluntarios de Protección Civil de carácter público 0,10 puntos, ata un máximo de 2,5 puntos. c) Por ter prestados servizos en calquera das Administracións Públicas nos últimos catro anos en postos de traballo semellantes aos que se convocan 0,10 puntos por cada mes completo ata un máximo de 0,5 puntos. A estes efectos non se computarán servizos que fosen prestados simultaneamente con outros igualmente alegados e reduciranse proporcionalmente os prestados a tempo parcial ou en períodos de tempo menores aos sinalados.2. Cursos, seminarios, congresos, xornadas. Participar en actividades formativas, sempre que se atopen relacionadas coas funcións a desenvolver e organizados, ben por unha Administración Pública, unha Universidade ou impartidos por empresas privadas homologados por unha Administración Pública (Máximo: 1,00 puntos): — Por cursos de 10 a 20 horas de duración: 0,10 puntos. — Por cursos de 21 a 40 horas de duración: 0,20 puntos. — Por cursos de 41 a 100 horas de duración: 0,30 puntos. — Por cursos de máis de 100 horas de duración: 0,50 puntos. Os cursos nos que non se exprese duración ningunha serán valorados coa puntuación mínima. Na acreditación de seminarios permanentes que duren un curso lectivo deberán especificarse o número de horas, no caso contrario valoraranse coa puntuación mínima. No suposto de que a duración do curso se exprese en días, establécese unha equivalencia de 5 horas por cada día de curso. Aos efectos da súa valoración os títulos ou documentación acreditativa deberán indicar o contido dos cursos, seminarios, congresos, xornadas. A documentación que haberá de presentarse para xustificar os méritos que se alegan para a súa valoración conforme ao baremo indicado será a seguinte en cada caso: A experiencia profesional como persoal dos GES, protección civil ou en praza ou posto de igual contido no ámbito da administración Pública xustificarase: Presentando certificación expedida pola Secretaría ou calquera outro órgano da Administración con competencias en materia de persoal, onde constarán os seguintes datos: —Denominación dos postos de traballo que desempeñaran con expresión do tempo que os ocupara. —Relación xurídica que mantivo ou mantén no desempeño dos postos coa Administración. Para acreditar que se ocupa ou se ocupou praza ou posto de igual ou similar contido, cando non coincidan a denominación dos que se ocuparan co da praza á que se opta, o interesado haberá de achegar certificado no que consten as funcións desenvolvidas.3. Titulacións oficiais en materia de emerxencias e protección civil: Por estar en posesión do Título de Técnico en emerxencias e protección civil, ou do Técnico Superior en Coordinación de Emerxencias e Protección Civil: 1,00 puntos Para acreditar os méritos sinalados nos puntos 2 e 3 do baremo haberá de achegarse fotocopia compulsada dos documentos oficiais que os acrediten. Os puntos obtidos na fase de concurso sumaranse á puntuación obtida na fase de oposición aos efectos de establecer a orde definitiva de aprobados. Estes puntos non poderán ser aplicados para superar os exercicios da fase de oposición. (Puntuación máxima: 20) 1) Primeiro exercicio: consistirá na realización dunha proba escrita con 50 preguntas tipo test, e 5 preguntas de reserva, relacionadas co temario que figura como anexo I das presentes bases. Para a realización deste exercicio os aspirantes disporán dun tempo máximo de 75 minutos. (Puntuación máxima: 10 puntos, sendo necesario obter un mínimo de 5 puntos para superar a proba). As respostas erradas non restarán puntos.2) Segundo exercicio: consistirá na realización dunha proba práctica relativa ás funcións do posto relacionadas na base segunda. Para a realización deste exercicio os/as aspirantes disporán dun tempo máximo de quince minutos (Puntuación máxima: 10 puntos, sendo necesario obter un mínimo de 5 puntos para superar a proba). 3) Terceiro exercicio: Proba oral de galego. Cualificarse como apto ou non apto. Non será precisa a celebración desta proba se acredita estar en posesión do Celga 3. A puntuación desta fase de oposición virá determinada pola suma das puntuacións acadadas nos dous primeiros exercicios (proba escrita e proba práctica), ademáis de ser calificado coma apto na proba de galego, de ser o caso; puntuación máxima: 20, puntuación mínima: 10. Quen non obteña esa puntuación mínima nesta fase de oposición xa non se lle valorará a fase de concurso e quedará excluída/o do proceso de selección. A puntuación total acadada neste procedemento de selección virá determinada pola suma das puntuacións acadadas na fase de concurso e fase de oposición. Total puntuación: 25,00 puntos. No caso de empate nas puntuacións totais de dous ou máis aspirantes, este resolverase tendo en conta o/a aspirante con maior puntuación obtida no segundo exercicio da fase de oposición (proba práctica). No caso de que o empate persiste, resolverase tendo en conta o/a aspirante con maior puntuación no primer exercicio. De persistir o empate este resolverase mediante sorteo que se realizará en presenza dos/das interesados/as. Os/As aspirantes serán convocados/as en chamada única e por orden alfabético, para este procedemento de selección e deberán presentarse co seu DNI. A non presentación ao exercicio no momento de seren chamados/as comporta que decae automaticamente no seu dereito a participar no procedemento de selección e quedarán excluídos/as do proceso selectivo.1.- O Tribunal encargado da selección estará integrado por: Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía.2.- O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.5.- O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do Tribunal e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo. A designación dos membros do Tribunal farase por resolución da alcaldía e farase pública no taboleiro de anuncios e páxina web do Concello de Curtis a efectos de recusación. Concluídas as probas selectivas o Tribunal cualificador formulará proposta do listado dos/as aspirantes, por orde decrecente das puntuacións acadadas no procedemento de selección, coa finalidade de cubrir prazas, rexeitamentos, vacacións, baixas e outras vacantes temporais de natureza similar, formando así unha lista reserva de contratación. A acta do Tribunal publicarase no taboleiro de anuncios e páxina web do Concello de Curtis, na que aparecerá o listado coas puntuacións, por orde decrecente, acadadas por cada un/unha dos/das aspirantes no procedemento de selección. Os/As interesados/as disporán dun prazo de dous días hábiles, contados dende o seguinte a esta publicación, para presentar as alegacións, que estimen oportunas, no Rexistro Xeral do Concello de Curtis. Rematado o prazo indicado no parágrafo anterior, resolveranse as alegacións existentes, e ditarase resolución definitiva da Alcaldía na que se aprobará esa lista. Esta resolución será publicada no taboleiro de anuncios e páxina web do Concello de Curtis e substituirá ás notificacións individuais ós/ás interesados/as, conforme ao disposto no art.45 da Lei 39/2015. Unha vez superado o proceso de selección, e con carácter previo ao seu ingreso no grupo, os admitidos realizarán un curso de carácter teórico-práctico que se impartirá pola Academia Galega de Seguridade Pública (AGASP). A participación neste curso poderá excepcionarse no caso de que o candidato conte co ciclo de formación de grado medio de técnico en emerxencias e protección civil. Dito curso de formación será convocado pola Federación Galega de Municipios e Provincias anualmente. Poderá facerse uso desta bolsa de contratación por razóns de necesidade do servizo, o que se manifestará mediante o correspondente informe do responsable do servizo. Esta lista terá vixencia ata a creación dunha nova e a súa derogación expresa. As comunicacións de comparecer a ocupar un posto realizaranse telefonicamente, o que quedará acreditado no expediente a través da oportuna dilixencia asinada polo empregado público que as leve a cabo. Se no momento de ser chamado un/ha candidato/a renunciara, dita renuncia pode considerarse por “causa xustificada” ou “non xustificada”. Considéranse como causas xustificadas á renuncia a ocupar un posto de traballo, o que o suporá non perder o seu lugar na lista, as seguintes: - A incapacidade temporal por enfermidade ou accidente (acreditado mediante parte médico) - O estar traballando noutro sitio (acreditado mediante contrato de traballo ou declaración xurada do interesado/a). O/a candidato/a terá un prazo de dous días hábiles para achegar a devandita documentación acreditativa destas causas, dende o chamamento realizado. Se polo contrario ao ser chamado/a renuncia ao posto sen causa xustificada, ou sen acreditar a mesma, a primeira vez que renuncie pasará a ocupa-lo último posto da lista, e á segunda será excluído da mesma por Decreto da Alcaldía. A renuncia voluntaria e sen xustificación a un contrato xa asinado antes da súa finalización, producirá os mesmos efectos que os sinalados no parágrafo anterior. Logo da chamada telefónica a que se fai referencia na base anterior, o/a aspirante presentará no Rexistro do Concello de Curtis, no prazo de 3 días hábiles contados a partir do día seguinte en que se produza a mesma, os documentos seguintes: a.- Presentar fotocopia e orixinal do título acreditativo da titulación esixida na base terceira. b.- Fotocopia e orixinal para a súa compulsa do Documento Nacional de Identidade. c.- Fotocopia e orixinal para a súa compulsa do Carnet de conducir tipo C. d.- Informe médico oficial no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. e.- Declaración xurada de non ter sido separado, mediante expediente disciplinario, de ningunha Administración Pública nin atoparse inhabilitado para o exercicio das funcións públicas por sentencia firme f.- Declaración xurada de non estar incurso en ningunha das causas de incapacidade específica conforme á normativa vixente g.- Declaración xurada de non incorrer en ningún dos supostos de incompatibilidade establecidos na lexislación sobor da materia. h.- Fotocopia e orixinal da documentación acreditativa do procedemento de selección (concurso). Ademáis, deberá facilitar unha copia da cartilla de seguridade social e certificado de nº de conta bancaria (IBAN). Unha vez presentada esa documentación en prazo será ditada Resolución da Alcaldía acordando a súa contratación. Pasado ese prazo de tres días hábiles, sen que o/a aspirante non comparecese, entenderase decaído/a en todos os seus dereitos, procedéndose ó nomeamento do/a seguinte aspirante conforme ao proceso descrito.1.- As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998, do 13 de xullo, reguladora da Xurisdición Contenciosa-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde-Presidente, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, de procedemento administrativo común das administracións públicas.2.- Para o non previsto nestas Bases, será de aplicación: - Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores - Lei 2/2015 de 29 de abril, do Emprego Público de Galicia - Lei 39/2015, de 1 de outubro, de procedemento administrativo común das administracións públicas. - Real Decreto Lexislativo 5/2015, de 30 de novembro, polo que se aproba o texto refundido da Lei do Estatuto Básico do Empregado Público.1. Protección civil. Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia.2. Planificación en protección civil: Plans de emerxencia municipal.3. Incendios urbanos: teoría do lume, tipos de lumes, equipos e medios contra incendios.4. Incendios forestais: tipos de incendios forestais, comportamento do lume, actuacións de prevención, métodos e medios de extinción.5. Accidentes de tráfico e excarceración.6. Mercadorías perigosas: clasificación, principais riscos, identificación, transporte e intervención en accidentes con mercadorías perigosas.7. Fundamentos de primeiros auxilios: conceptos e clases, soporte vital básico e atención inicial nas emerxencias.8. Plans de autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia). “DON/DONA., con DNI., e con enderezo a efectos de notificacións en., e número de teléfono., enterado/a da convocatoria do procedemento selectivo para a formación dunha lista para a contratación como persoal laboral temporal, de peón do Grupo de Emerxencias Supramunicipal, manifesta: - Que desexa participar no procedemento de selección arriba indicado, polo que SOLICITA que sexa admitida a presente solicitude e a documentación que se achega coa finalidade de participar en dito procedemento. - Que non padece padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. - Que non foi separado/a mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas. - Que non está incurso/a nos supostos de incompatibilidades previstas na lexislación vixente. - Que posúe todos os requisitos esixidos nas bases con referencia ao último día de prazo de presentación das instancias. - Que achega fotocopia da seguinte documentación (indíquese cunha X o que proceda) __ D. N. I. __ Título esixido na base terceira. __ Carne de conducir tipo C. __ CELGA 3 ou equivalente. __ Documentación acreditativa para a fase de concurso. Idioma para o desenvolvemento das probas (indíquese cunha X o que proceda) ___ Galego ___ Castelán Teixeiro (Curtis),. de. de 201. Sinatura SR. ALCALDE-PRESIDENTE DO CONCELLO DE CURTIS” Curtis, 08 de maio de 2019 O alcalde, Javier Francisco Caínzos Vázquez